RAPORT DE SPECIALITATE

la proiectul de hotărâre privind aprobarea recoltării și modalității de valorificare a cantității de 80,5 mc, masă lemnoasă din partida 2100145401180, provenită din lucrări de rărituri, fond forestier proprietate publică a municipiului Satu Mare, administrat de Ocolul Silvic Satu Mare

Direcția Silvică Satu Mare – Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare și UAT Viile Satu Mare, a depus adresa înregistrată la Primăria municipiului Satu Mare sub nr. 44470/18.08.2021 prin care solicită aprobarea recoltării și modalității de valorificare pentru masa lemnoasă provenită din partida 2100145401180.

În susținerea solicitării reprezentanții Ocolului Silvic Satu Mare au depus Actul de punere în valoare nr. 2100145401180, înregistrat la Primăria municipiului Satu Mare sub nr. 44472/18.08.2021, pentru masa lemnoasă care face obiectul adresei.

Cu respectarea prevederilor art. 1 lit q), art. 4 alin. (1) precum și ale art. 45 alin. (1), (12) și (13) din Regulamentul aprobat prin HG. 715/2017 cu modificările şi completările ulterioare, Ocolul Silvic Satu Mare, propune în cuprinsul adresei 2952/16.08.2021 valorificarea unui volum de masă lemnoasă de 80,5 mc prin vânzare directă către populație, conform APV nr. 2100145401180, după cum urmează:

* + - * 6,65 mc. - jugastru
* 52,24 mc. - carpen
* 21,61 mc. - stejar pedunculat

Cantitatea de masă lemnoasă propusă spre valorificare a fost inclusă în volumul total de masă lemnoasă aprobat spre exploatare pentru anul 2021, prin Hotărârea Consiliului Local al municipiului Satu Mare nr.224/22.12.2020, *privind aprobarea prețurilor de referință și a volumului masei lemnoase destinată valorificării, producţia anului 2021, provenită din fondul forestier proprietatea publică a municipiului Satu Mare*

Masa lemnoasă propusă de către reprezentanții Ocolului Silvic Satu Mare, va fi valorificată la prețurile aprobate prin Hotărârea Consiliului Local al municipiului Satu Mare nr. 6/28.01.2021 *privind prețul de valorificare pe specii, a lemnului fasonat la drum auto pentru sortimentul lemn de foc și lemn de lucru CR în anul 2021, masă lemnoasă provenită din fondul forestier, proprietate publică a municipiului Satu Mare, administrată de Ocolul Silvic Satu Mare.*

Având în vedere toate cele ce preced, proiectul de hotărâre privind ,,aprobarea recoltării și modalității de valorificare a cantității de 80.5 mc, masă lemnoasă din partida 2100145401180, provenită din lucrări de rărituri, fond forestier proprietate publică a municipiului Satu Mare, administrat de Ocolul Silvic Satu Mare”, se înaintează Consiliului Local al municipiului Satu Mare cu propunere de aprobare.

Director Executiv Şef Serviciu Agricol și Fond Funciar

Ursu Lucia Ziman Doina